Iż-Żjara tal-Isqof Sampieri fiż-Żejtun ienet iż-żjara li saret f'Settembru, organizzata mill-Arċipriet lejn l-Eġittu u postijiet oħra Mqaddsa li nibbtu ħbieberija bejn l- Arċipriet u l-Isqof Egidio Sampieri, Vigarju Appostoliku f' Lixandra. Lixandra, post li nisimghuh biss ifakkarna fil-maħbuba, qaddisa, padruna tagħna Santa Katerina V.M. Il-Kattidral iddedikat lill-Padruna tagħna, huwa l-kattidral tal-Isqof Sampieri. Dan l-Isqof Egidio Sampieri ġej minn familja ta' origini Taljana li tgħix f' Lixandra. Huwa twieled fl-1928. F'żogħżitu daħal mal- patrijiet Franġiskani Minuri, jew kif nafuhom ahna, 'Ta' Ġieżu'. Ġie ordnat saċerdot fl-1952 u ordnat Isqof fl-1978. Huwa sar Vigarju Appostoliku fl-Lixandra, post li llum prinċipalment huwa Musulman u għalhekk ftit huma l-Insara, u dawn il-ftit huma ta' origini barranija. Lixandra, għalkemm huwa post sabiħ ħafna u fejn il-baħar, fih hemm faqar kbir. M'huwiex post ippopolat daqs il-Kajr, il-belt kapitali ta' l-Eġittu, iżda xorta waħda jibqa l-fatt li l-faqar tista' tmissu b'idejk. Lixandra kienet il-belt kapitali l-antika ta' l-Eġittu. Hemm insibu wkoll il-palazz li kien tar-Re, u li llum huwa r-residenza tal-President Hosni Mubarak. L-Isqof Sampieri laqa' bil-ferha l-istedina li għamilnielu biex ikun fostna f'dawn il-granet tal-festa u bagħat messaġġ biex jaqsam magħna dan il-ferħ. Huwa jgħidilna li din il-qaddisa li hija l-padruna kemm ta' Lixandra kif ukoll tagħna Z-Żwietent għallimna li minkejja kull diffikulta' aħna għandna nkunu dejjem fidili ghax-xiehda li għandna nagħtu ta' Alla wiehed li Hu fuq kulħadd u li jħobbna ikoll. '' Aħna mhux biss għandna nkunu lesti li nilqgħu fostna lil dan l-Isqof imma fuq kollox inhallu l-inkoraġġiment li jagħmlilna permezz ta' l-eżempju tal-Qaddisa Santa Katerina V.M. ta' Lixandra li jheġġiġna u jmexxina fil-ħajja tagħna, f'dinja li donnu kull ma jmur qed titlef is-sens ta' Alla. L-istess Isqof Sampieri jibgħat l-barka Appostolika tiegħu lilna Ikoll. L-għaqda tagħna, Għaqda Banda Żejtun, bħal dejjem kienet lesta biex iżejjen din l-okkazzjoni u tiehu parti fil-merħba lill-Isqof Egidio Sampieri fiż-żjara tiegħu fostna, iż-Żejtun, għal jiem tal-festa iżda sfortunatament fl-aħħar ħin sirna nafu li l-Isqof kien indispost. ' Nisperaw li nkunu nistgħu nilqgħu lil personalita oħra importanti, in-Nunżju Apostoliku fil-Kajr, Eġittu Mons. Isqof Pawlu Giglio għall-programm ta' lejliet il-festa. Dan kollu biex inżommu t-tradizzjoni tagħna l-Maltin u ż-Żwieten ta' poplu ħabib li jilqa' b'idejħ miftuha lil kullħadd, b'sinjal ta' paċi u ferħ kif trid il-Maħbuba tagħna Santa Katerina. Ġunju 1998 53